વાણીયાવાડ વિસ્તારથી આગળ જતાં વાણીયાનો ડેલો આવે છે. જૈન સંપ્રદાયના જૈન ઉપાશ્રયો, જિનાલયો અને સભાગૃહો આ વિસ્તારમાં આવેલાં છે. તેમજ જૈન સમાજની વાડી પણ અહિં જ આવેલી છે. આ વિસ્તારમાં આજે પણ મોટી માત્રામાં જૈન લોકોનો વસવાટ છે. તેથી આ ડેલાને 'વાણીયાનો ડેલો' કે જૈન ડેલો કહેવાય છે. સમાજની વાડી બાજુમાં જ હોવાથી જૈન પ્રસંગોમાં આ વિસ્તારમાંથી રવાડી નીકળે છે જેમાં સમગ્ર વિસ્તારના લોકો જોડાય છે. જૈન ડેલાની અંદરના વિસ્તારમાં આજે પણ જૈન લોકોનાં જુના બાંધકામના મકાનો જોવા મળે છે.